බස්නාහිර පළාතේ කොළඹ දිස්ත්‍රික්කයට අයත් සේවකයන් 50 ඉක්මවු ආයතන සඳහා ඇදිරි නීති බලපත්‍ර නිකුත් කරනු ලබන්නේ පොලිස් මුලස්ථානය මගින් වන අතර, අනෙක් සියළු දිස්ත්‍රික්ක වල සේවකයන් 50 ඉක්මවු ආයතන සඳහා ඇදිරි නීති බලපත්‍ර නිකුත් කරනු ලබන්නේ අදාළ පළාත භාර ජ්‍යෙෂ්ඨ නියෝජ්‍ය පොලිස්පති කාර්යාලයෙන්.එමෙන්ම පොලිස් කොට්ඨාශ බල ප්‍රදේශ වලට අයත් සේවක සංඛ්‍යාව 10 ට වැඩි 50 අඩු ආයතන සඳහා ඇදිරි නීති බලපත්‍ර නිකුත් කරනු ලබන්නේ කොට්ඨාශ භාර පොලිස් අධිකාරි කාර්යාලය විසින් වන අතර, සේවකයන් 10 අඩු ආයතන සඳහා ඇදිරි නීති බලපත්‍ර නිකුත් කරනු ලබන්නේ එම ප්‍රදේශ වල පොලිස් ස්ථාන මගින් බවයි ජනාධිපති මාධ්‍ය අංශය ප්‍රකාශ කළේ.